**1. Anvendelsesområde**

Denne akkrediteringsmeddelelse omfatter laboratorier, der er akkrediterede til prøvning, kalibrering eller medicinsk undersøgelse samt virksomheder, der certificerer referencematerialer eller udbyder præstationsprøvning.

**2. Henvisning til akkreditering**

Akkrediterede virksomheder skal benytte DANAK’s mærke eller henvise til deres akkreditering i rapporter og certifikater i henhold til kravene i AB 2. Derudover angiver AB 2 begrænsninger for, i hvilke tilfælde mærket eller henvisning til akkreditering må benyttes. Udover mærket og henvisning til akkreditering kan laboratorier, virksomheder der certificerer referencematerialer og præstationsprøvningsudbydere have behov for mere generelt at informere deres kunder om DANAK og om akkreditering. Denne akkrediteringsmeddelelse angiver måder hvorpå sådan information kan gives.

**3. Beskrivelse af DANAK for laboratorier**

Virksomheder, der ønsker at henvise til akkrediteringsordningen, kan anvende nedenstående tekst. Denne tekst kan fx. benyttes på virksomhedens hjemmeside eller inkluderes i rapporter og certifikater:

*DANAK er det nationale akkrediteringsorgan i Danmark i overensstemmelse med EU forordning Nr. 765/2008.*

*DANAK er omfattet af de multilaterale aftaler for prøvning og kalibrering i European co-operation for Accreditation (EA) og i International Laboratory Accreditation Cooperation (ILAC) baseret på peer-evaluering. Dette indebærer, at akkrediterede prøvningsrapporter og kalibreringscertifikater udstedt af laboratorier akkrediteret af DANAK anerkendes på tværs af landegrænser af medlemmer i EA og ILAC på linje med prøvningsrapporter og kalibreringscertifikater udstedt af disse medlemmers akkrediterede laboratorier.*

*Anvendelse af akkrediteringsmærket på prøvningsrapporter og kalibreringscertifikater eller henvisning til akkreditering, er dokumentation for, at ydelsen er udført som en akkrediteret ydelse under virksomhedens DANAK-akkreditering.*

På engelsk er den tilsvarende tekst:

*DANAK is the national accreditation body in Denmark in compliance with EU regulation No. 765/2008.*

*DANAK participates in the multilateral agreements for testing and calibration under European co-operation for Accreditation (EA) and under International Laboratory Accreditation Cooperation (ILAC) based on peer-evaluation. Accredited test reports and calibration certificates issued by laboratories accredited by DANAK are recognized cross border by members of EA and ILAC equal to test reports and calibration certificates issued by these members’ accredited laboratories.*

*The use of the accreditation symbol on test reports and calibration certificates or reference to accreditation, documents that the service is provided as an accredited service under the company's DANAK accreditation.*

4. **Beskrivelse af DANAK for virksomheder der certificerer referencematerialer eller udbyder præstationsprøvning**

EA’s multilateral aftale omfatter endnu ikke certificering af referencematerialer og udbud af præstationsprøvning, og for akkreditering på disse områder kan der i stedet benytte nedenstående tekst:

*DANAK er det nationale akkrediteringsorgan i Danmark i overensstemmelse med EU forordning Nr. 765/2008.*

*Anvendelse af akkrediteringsmærket på rapporter og certifikater eller henvisning til akkreditering, er dokumentation for, at ydelsen er udført som en akkrediteret ydelse under virksomhedens DANAK-akkreditering.*

På engelsk er den tilsvarende tekst:

*DANAK is the national accreditation body in Denmark in compliance with EU regulation No. 765/2008.*

*The use of the accreditation symbol on reports and certificates or reference to accreditation, documents that the service is provided as an accredited service under the company's DANAK accreditation.*

**5. Angivelse af sporbarhed i kalibreringscertifikater**

I henhold til ISO/IEC 17025:2017 pkt. 7.8.4.1 c) skal kalibreringscertifikater indeholde en erklæring, der angiver målingernes metrologiske sporbarhed. Kalibreringslaboratorier kan indsætte en generel passus i kalibreringscertifikaterne, som er:

*Dette kalibreringscertifikat er omfattet af DANAK akkreditering og EA’s og ILAC’s multilaterale aftaler for kalibrering, hvilket sikrer, at målingerne er metrologisk sporbare.*

Tilsvarende tekst på engelsk:

*This calibration certificate is covered by DANAK accreditation and the multilateral agreements from EA and ILAC for calibration which ensures that measurements are metrologically traceable.*

Såfremt laboratorier benytter ovenstående formuleringer, anses ISO/IEC 17025:2017 pkt. 7.8.4.1 c) for at være opfyldt, da den metrologiske sporbarhed til enhver tid skal kunne etableres gennem laboratoriets tekniske registreringer.

DANAK, den 30. november 2020

Sektionsleder

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Kvalitetschef